Ludwigshafen am Rhein

Ludwigshafen am Rhein je priemyselné mesto v nemeckej spolkovej krajine Porýnie-Falcko. Leží na ľavom brehu Rýna, oproti Mannheimu a sútoku Neckaru s Rýnom. Najznámejší priemyslový podnik sú chemické závody BASF. Mesto bolo takmer úplne zničené bombardovaním za druhej svetovej vojny.

Dejiny 
V miestach dnešného Ludwigshafenu bol rímsky tábor Rufiniana. V roku 1607 tu vybudoval kurfirst Fridrich IV. predsunutú pevnosť na obranu Mannheimu, ktorú v roku 1800 zbúrali francúzski vojaci. V roku 1811 tu vzniklo prístavisko, po roku 1815 pripadlo miesto Bavorsku, ktoré začalo podporovať podnikanie v konkurencii voči bádenskému Mannheimu. Na počest bavorského kráľa Ľudovíta I. dostalo mesto názov Ludwigshafen a 1859 sa stalo mestom. Od roku 1882 má oficiálny názov Ludwigshafen am Rhein, aby sa odlíšilo od iných miest rovnakého mena. V roku 1895 malo mesto 40 tisíc obyvateľov, roku 1925 vyše 101 tisíc. 

V roku 1869 tu bola založená chemická továreň Badische Anillin- und Sodawerke (BASF), ktorá sa rozvinula na svetový koncern. Za vojny tu pracovalo asi 50 tisíc robotníkov na nútených prácach a po 124 náletoch bolo mesto z 80 % zničené. Povojnová obnova bola veľmi chaotická, takže mesto nemá žiadne centrum ani dominanty. Pri veľkom výbuchu v BASF v roku 1948 zahynulo vyše 200 robotníkov. Od 60. rokov 20. storočia vznikla v meste rada veľkých dopravných projektov a koncom storočia sa začalo i s urbanistickým plánovaním mesta.

Hospodárstvo a doprava 
Hlavným zamestnávateľom sú závody koncernu BASF, ktoré tvoria najväčšiu súvislú chemičku v Európe. Mesto má veľmi dobré železničné spojení a električkovú dopravu spoločnú s Mannheimom. Na mestský okruh nadväzuje rada diaľnic: A6, A61, A65, A67 a blízko je i A5.

Kultúra 
Ludwigshafen má filharmonický orchester, niekoľko divadiel a múzeí. Ernst-Bloch-Zentrum spravuje filozofovu pozostalosť, Wilhelm-Hack-Museum má pozoruhodné zbierky starého i súčasného umenia.

Osobnosti mesta 
 Ernst Bloch (* 1885 – † 1977), filozof
 Helmut Kohl (* 1930 - † 2017), spolkový kancelár

Partnerské mestá 
  Antverpy, Belgicko
  Dessau, Sasko-Anhaltsko, Nemecko
  Havering, Spojené kráľovstvo
  Lorient, Francúzsko
  Pasadena, Kalifornia USA
  Sumgait, Azerbajdžan

Galéria

Literatúra 
 Ottův slovník naučný, heslo Ludwigshafen. Sv. 16, str. 435
 Ottův slovník naučný nové doby, heslo Ludwigshafen. Sv. 6, str. 1316

Iné projekty

Externé odkazy 
 Oficiálna stránka 
 Wilhelm-Hack-Museum

Zdroj 

 
Mestá v Porýní-Falcku
Sídla na Rýne